《牡丹亭侍亲夜宴》
明代·朱诚泳

银烛辉煌照绮罗，绿云飞尽露银河。天香国色春无际，玉漏铜龙夜几何。

翠袖舞风娇不起，凤笙吹月淡相和。霞杯满进长生酒，春到庭闱喜气多。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。